CELEX: 32018D0005
Language: lv
Date: 2018-01-03 00:00:00
Title: Komisijas Īstenošanas lēmums (ES) 2018/5 (2018. gada 3. janvāris), ar ko attiecībā uz Epitrix cucumeris (Harris), Epitrix papa sp. n., Epitrix subcrinita (Lec.) un Epitrix tuberis (Gentner) simptomiem un attiecīgo norobežoto teritoriju izveidi groza Īstenošanas lēmumu 2012/270/ES (izziņots ar dokumenta numuru C(2017) 8788)

5.1.2018   
            
            
               LV
            
            
               Eiropas Savienības Oficiālais Vēstnesis
            
            
               L 2/11
            
         KOMISIJAS ĪSTENOŠANAS LĒMUMS (ES) 2018/5
   (2018. gada 3. janvāris),
   ar ko attiecībā uz Epitrix cucumeris (Harris), Epitrix papa sp. n., Epitrix subcrinita (Lec.) un Epitrix tuberis (Gentner) simptomiem un attiecīgo norobežoto teritoriju izveidi groza Īstenošanas lēmumu 2012/270/ES
   
      
         (izziņots ar dokumenta numuru C(2017) 8788)
      
   
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2000. gada 8. maija Direktīvu 2000/29/EK par aizsardzības pasākumiem pret tādu organismu ievešanu, kas kaitīgi augiem vai augu produktiem, un pret to izplatību Kopienā (1) un jo īpaši tās 16. panta 3. punkta ceturto teikumu,
   tā kā:
   
               (1)
            
            
               Kopš Komisijas Īstenošanas lēmuma 2012/270/ES (2) pēdējiem grozījumiem, kas izdarīti ar Īstenošanas lēmumu (ES) 2016/1359 (3), pieredze rāda, ka kāpuru izraktās virspusējās ejas un saistītie mazie caurumiņi kartupeļu bumbuļu epidermā ir drošas pazīmes, kas liecina par minēto organismu invadēšanos. Tāpēc Īstenošanas lēmuma 2012/270/ES noteikumiem par pārbaudes, apsekošanas, paziņošanas un norobežošanas pasākumiem būtu jāattiecas ne vien uz minēto organismu klātbūtni uz kartupeļu bumbuļiem, bet arī uz gadījumiem, kuros ir novērotas šīs pazīmes, bet ne paši minētie organismi.
            
         
               (2)
            
            
               Tāpēc Īstenošanas lēmums 2012/270/ES būtu attiecīgi jāgroza.
            
         
               (3)
            
            
               Šajā lēmumā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Grozījumi Īstenošanas lēmumā 2012/270/ES
   Īstenošanas lēmumu 2012/270/ES groza šādi:
   
               1)
            
            
               lēmuma 3. panta 1. punkta trešās daļas a) apakšpunktu aizstāj ar šādu:
               
                           “a)
                        
                        
                           intensīvi veic monitoringu minēto organismu klātbūtnes un šo organismu invadēšanās pazīmju noteikšanai uz kartupeļu bumbuļiem, attiecīgi pārbaudot kartupeļu augus un attiecīgā gadījumā citus saimniekaugus, arī laukus, kur šie augi aug, vismaz 100 m rādiusā no pakotavas;”;
                        
                     
         
               2)
            
            
               lēmuma 4. pantu aizstāj ar šādu:
               “4. pants
               Apsekojumi un paziņojumi attiecībā uz minētajiem organismiem
               1.   Dalībvalstis katru gadu savā teritorijā veic oficiālus apsekojumus, pārbaudot minēto organismu klātbūtni un šo organismu invadēšanās pazīmes uz kartupeļu bumbuļiem un attiecīgā gadījumā uz citiem saimniekaugiem, tostarp laukus, kuros audzē kartupeļu bumbuļus.
               Dalībvalstis katru gadu līdz 30. aprīlim paziņo minēto apsekojumu rezultātus Komisijai un pārējām dalībvalstīm.
               2.   Par visiem gadījumiem, kad konstatēta minētā organisma klātbūtne vai šā organisma invadēšanās pazīmes uz kartupeļu bumbuļiem vai radušās aizdomas par to, nekavējoties paziņo atbildīgajām oficiālajām iestādēm.”;
            
         
               3)
            
            
               5. panta 1. punktu aizstāj ar šādu:
               “1.   Ja, pamatojoties uz 4. panta 1. punktā minēto apsekojumu rezultātiem vai citiem pierādījumiem, dalībvalsts apstiprina minētā organisma klātbūtni vai šā organisma invadēšanās pazīmes uz kartupeļu bumbuļiem savas teritorijas daļā, attiecīgā dalībvalsts saskaņā ar II pielikuma 1. iedaļu nekavējoties izveido norobežotu teritoriju, kurā ietverta invadētā zona un buferzona.
               Tā veic pasākumus saskaņā ar II pielikuma 2. iedaļu.”;
            
         
               4)
            
            
               I un II pielikumu groza saskaņā ar šā lēmuma pielikumu.
            
         2. pants
   Adresāti
   Šis lēmums ir adresēts dalībvalstīm.
   
      Briselē, 2018. gada 3. janvārī
      
         
            Komisijas vārdā –
         
         
            Komisijas loceklis
         
         Vytenis ANDRIUKAITIS
      
   
   
      (1)  OV L 169, 10.7.2000., 1. lpp.
   
   
      (2)  Komisijas 2012. gada 16. maija Īstenošanas lēmums 2012/270/ES attiecībā uz ārkārtas pasākumiem, lai novērstu Epitrix cucumeris (Harris), Epitrix similaris (Gentner), Epitrix subcrinita (Lec.) un Epitrix tuberis (Gentner) ievešanu un izplatīšanos Savienībā (OV L 132, 23.5.2012., 18. lpp.)
   
      (3)  Komisijas 2016. gada 8. augusta Īstenošanas lēmums (ES) 2016/1359, ar ko groza Īstenošanas lēmumu 2012/270/ES attiecībā uz ārkārtas pasākumiem, lai novērstu Epitrix cucumeris (Harris), Epitrix similaris (Gentner), Epitrix subcrinita (Lec.) un Epitrix tuberis (Gentner) ievešanu un izplatīšanos Savienībā (OV L 215, 10.8.2016., 29. lpp.)
   
      PIELIKUMS
      Īstenošanas lēmuma 2012/270/ES I un II pielikumu groza šādi:
      
                  1)
               
               
                  I pielikuma 1. iedaļas 3. punkta a) apakšpunktu aizstāj ar šādu:
                  
                              “a)
                           
                           
                              tajā iekļauj informāciju, ka oficiālā pārbaudē, kas veikta tieši pirms eksporta, ir konstatēts, ka kartupeļu bumbuļi ir brīvi no attiecīgajiem minētajiem organismiem un no šo organismu invadēšanās pazīmēm uz kartupeļu bumbuļiem un ka tie satur ne vairāk kā 0,1 % augsnes;”;
                           
                        
            
                  2)
               
               
                  II pielikumu groza šādi:
                  
                              a)
                           
                           
                              pielikuma 1. iedaļu groza šādi:
                              
                                          i)
                                       
                                       
                                          iedaļas 1. punkta a) apakšpunktu aizstāj ar šādu:
                                          
                                                      “a)
                                                   
                                                   
                                                      invadētā zona, kurā ir iekļauti vismaz tie lauki, kuros ir apstiprināta minētā organisma klātbūtne vai šā organisma invadēšanās pazīmes uz kartupeļu bumbuļiem, kā arī lauki, kuros ir audzēti invadētie kartupeļu bumbuļi; un”;
                                                   
                                                
                                    
                                          ii)
                                       
                                       
                                          iedaļas 3., 4. un 5. punktu aizstāj ar šādiem:
                                          
                                                      “3.
                                                   
                                                   
                                                      Nosakot invadēto zonu un buferzonu, dalībvalstis ņem vērā šādus elementus: minēto organismu bioloģiju, invadēšanās pakāpi, saimniekaugu izplatību, pierādījumus par minēto organismu ieviešanos un minēto organismu dabisko izplatīšanās spēju.
                                                   
                                                
                                                      4.
                                                   
                                                   
                                                      Ja minētā organisma klātbūtne vai šā organisma invadēšanās pazīmes uz kartupeļu bumbuļiem tiek apstiprinātas ārpus invadētās zonas, attiecīgi pārskata un maina invadētās zonas un buferzonas robežas.
                                                   
                                                
                                                      5.
                                                   
                                                   
                                                      Ja, pamatojoties uz 4. panta 1. punktā minētajiem apsekojumiem, ne attiecīgais minētais organisms, ne šā organisma invadēšanās pazīmes uz kartupeļu bumbuļiem nav konstatētas norobežotajā teritorijā divu gadu periodā, attiecīgā dalībvalsts apstiprina, ka minētais organisms vairs nav sastopams minētajā teritorijā un ka teritorija vairs nav jānorobežo. Tā informē Komisiju un pārējās dalībvalstis.”;
                                                   
                                                
                                    
                        
                              b)
                           
                           
                              pielikuma 2. iedaļas 2) punktu aizstāj ar šādu:
                              
                                          “2)
                                       
                                       
                                          intensīvs monitorings, ko īsteno, veicot atbilstošas pārbaudes attiecībā uz minēto organismu klātbūtni vai šo organismu invadēšanās pazīmēm uz kartupeļu bumbuļiem;”.